CELEX: 32017R0992
Language: lv
Date: 2017-06-12 00:00:00
Title: Komisijas Īstenošanas regula (ES) 2017/992 (2017. gada 12. jūnijs), ar ko groza Īstenošanas regulu (ES) 2016/2148 attiecībā uz to atsauču svītrošanu, kuras skar Baltkrievijas Republiku

13.6.2017   
            
            
               LV
            
            
               Eiropas Savienības Oficiālais Vēstnesis
            
            
               L 149/66
            
         KOMISIJAS ĪSTENOŠANAS REGULA (ES) 2017/992
   (2017. gada 12. jūnijs),
   ar ko groza Īstenošanas regulu (ES) 2016/2148 attiecībā uz to atsauču svītrošanu, kuras skar Baltkrievijas Republiku
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2015. gada 9. jūnija Regulu (ES) 2015/936 par kopīgiem noteikumiem tekstilizstrādājumu importam no dažām trešām valstīm, uz kurām neattiecas divpusēji nolīgumi, protokoli vai citas vienošanās, vai arī citi īpaši noteikumi par importu Savienībā (1), un jo īpaši tās 17. panta 3. un 6. punktu un 21. panta 2. punktu,
   tā kā:
   
               (1)
            
            
               Dažu tādu tekstilizstrādājumu importam, kuru izcelsme ir konkrētās trešās valstīs, ar Regulu (ES) 2015/936 noteikti kvantitātes ierobežojumi, kuri piešķirami rindas kārtībā.
            
         
               (2)
            
            
               Ar Eiropas Parlamenta un Padomes Regulu (ES) 2017/354 (2) attiecībā uz Baltkrievijas Republikas izcelsmes tekstilizstrādājumu un apģērbu importu atceltas autonomās kvotas.
            
         
               (3)
            
            
               Komisijas Īstenošanas regulas (ES) 2016/2148 (3) noteikumi par kvantitatīvajām kvotām ir novecojuši attiecībā uz Baltkrievijas Republikas izcelsmes tekstilizstrādājumiem un apģērbiem. Tāpēc minētā īstenošanas regula būtu attiecīgi jāgroza.
            
         
               (4)
            
            
               Šajā regulā paredzētie pasākumi ir saskaņā ar atzinumu, ko sniegusi Tekstilizstrādājumu komiteja, kura izveidota ar Regulas (ES) 2015/936 30. pantu,
            
         IR PIEŅĒMUSI ŠO REGULU.
   1. pants
   Īstenošanas regulas (ES) 2016/2148 I pielikuma tabulu, kas attiecas uz Baltkrievijas Republiku, svītro.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 12. jūnijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 160, 25.6.2015., 1. lpp.
   
   
      (2)  Eiropas Parlamenta un Padomes 2017. gada 15. februāra Regula (ES) 2017/354, ar kuru groza Eiropas Parlamenta un Padomes Regulu (ES) 2015/936 par kopīgiem noteikumiem tekstilizstrādājumu importam no dažām trešām valstīm, uz kurām neattiecas divpusēji nolīgumi, protokoli vai citas vienošanās, vai arī citi īpaši noteikumi par importu Savienībā (OV L 57, 3.3.2017., 31. lpp.).
   
      (3)  Komisijas 2016. gada 7. decembra Īstenošanas regula (ES) 2016/2148, ar ko paredz noteikumus, kā pārvaldāmas un sadalāmas tekstilizstrādājumu kvotas, kuras saskaņā ar Eiropas Parlamenta un Padomes Regulu (ES) 2015/936 noteiktas 2017. gadam (OV L 333, 8.12.2016., 32. lpp.).